Dicionário Priberam da Língua Portuguesa

El Dicionário Priberam da Língua Portuguesa (DPLP) (en estremeñu Dicionariu Priberam dela luenga portuguesa), anteriormenti tratau comu Dicionáriu de Luenga Portuguesa On-Line, es un dicionariu de portugués uropeu (de Portugal) i a dendi 2011 tamién de portugués brasileiru, desenvoliu i ruquau pola Priberam, cuya nomenclatura comprendi el vocabulariu general, i los términus más comunis delas prencipales árias científicas i ténicas del idioma portugués d'ogañu. Amás deas huncionaliais avançás de consultamiento i abriguaeru basaus ena platahorma lexicográfica de Priberam, el DPLP encrui el atiju pa los aussiliaris de tradución del FLiP, que permitin la tradución dun númeru sinificativu de palabras i espressionis de i pal español, francés e ingrés.

El DPLP contieni cerca de 100.000 entrás léssicas, encruindu locucionis i fraseologías, i tieni por basi el Novo Dicionário Lello da Língua Portuguesa (Nuevo Diccionario Lello del Idioma Portugués) (Porto, Lello Editores, 1996 i 1999), licenciau por Priberam en 2008, a tentu ala enteración lexicográfica pal portugués. La obra hue adaptá pal hormatu propiu ala disponibiliçación eletrónica pola Priberam i revisá por el su equipu de lingüistas, estandu en constanti atualización i apresentándosi en dos versionis: una que permite la consulta cona variedá del portugués uropeo (de Portugal) i otra que permite la consulta sigún la norma del portugués de Brasil. En dambas dos versionis es dessiti la possibiliá de la consulta con o sin las dimuanças gráficas previstas por el Acuerdu ortográficu dela lengua portuguesa de 1990, possibilitandu la acomparación dela grafía delas palabras dantis i endispués dela aplicación de las regras del Nuevu Acuerdu Ortográficu.

 Huentis 

 Atijus esternus 

 Páxina del Diccionario Priberam del Idioma Portugués.

 Páxina do FLiP - Herramentas pal Idioma Portugués.

 Conversol de Priberam pal Acuerdu Ortográficu.

 Aussiliaris de tradución del FLiP.

 Vocabulariu Ortográficu de Priberam. 
Categoría:Portugués
Categoría:Portugal
Categoría:Lingüística